TKN วิ่งแรงกว่า 7% ขานรับกำไร Q2 ดีเกินคาด พ่วงแจกปันผล ลุ้นผลงานทั้งปีโต!
TKN วิ่งแรงกว่า 7% ขานรับกำไร Q2 ดีเกินคาด พ่วงแจกปันผล ลุ้นผลงานทั้งปีโต!
TKN วิ่งแรงกว่า 7% ขานรับกำไร Q2 ดีเกินคาด พ่วงแจกปันผล ลุ้นผลงานทั้งปีโต!
11 ส.ค. 2563

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ 10.31 น.  อยู่ที่ระดับ10 บาท  ปรับตัวขึ้น 0.70 บาท หรือ 7.53% ด้วยมูลค่าการซื้อขาย 260.82 ล้านบาท
บล.ฟินันเซีย ไซรัส ระบุว่า TKN กำไรสุทธิไตรมาส 2/2563 เท่ากับ 89 ลบ. (เพิ่มขึ้น 4.7% จากไตรมาสก่อน, ลดลง 9.2% จากช่วงเดียวกันเมื่อปีก่อน) หากไม่รวม FX Loss 13 ลบ. จะมีกำไรปกติ 102 ลบ. (เพิ่มขึ้น31% จากไตรมาสก่อน, ลดลง 1.9% จากช่วงเดียวกันเมื่อปีก่อน) ดีกว่าทั้งเราและ Consensus คาด (คาดไว้ 95 ลบ.)
โดยกำไรที่ลด จากช่วงเดียวกันเมื่อปีก่อน เพราะถูกกระทบจาก COVID-19 โดยเฉพาะรายได้ในประเทศที่ลด 54% จากช่วงเดียวกันเมื่อปีก่อน ส่วนรายได้ส่งออกลดเพียง 1.2% จากช่วงเดียวกันเมื่อปีก่อน และเริ่มเห็นการฟื้นกำไรกลับมาฟื้นจากไตรมาสก่อนจากส่งออกเป็นหลัก โดยเฉพาะรายได้ไปจีนที่ เพิ่มขึ้น 9.4% จากไตรมาสก่อน (ส่วนจากช่วงเดียวกันเมื่อปีก่อน ยังลดอยู่ 9.8%) ที่กลับมา Reopen และ Orion กลับเข้าไปทำการตลาดได้อีกครั้ง นอกจากนี้อัตรากำไรขั้นต้นเริ่มกลับมาฟื้นตัวจากไตรมาสก่อนและยังลดค่าใช้จ่ายต่อเนื่อง โดยเฉพาะค่าใช้จ่ายทางการตลาด
ทั้งนี้ บริษัทมีกำไรปกติครึ่งปีแรกที่ 180 ลบ. (ลดลง 9% จากช่วงเดียวกันเมื่อปีก่อน) แนวโน้มกำไรจะฟื้นต่อในไตรมาส 3/2563 จากรายได้ในประเทศที่น่าจะกลับมาฟื้น แต่ฟื้นอย่างช้าๆเพราะนักท่องเที่ยวหายไป บริษัทจึงหันมาเน้นลูกค้าในประเทศเป็นหลัก และคาดรายได้ส่งออกจะโตได้มากขึ้น โดยมองผ่านจุดต่ำสุดไปแล้วในครึ่งปีแรก
ขณะที่ ยังคาดกำไรปีนี้เพิ่มขึ้น 16.4% จากช่วงเดียวกันเมื่อปีก่อน และปีหน้าเพิ่มขึ้น 28.6% จากช่วงเดียวกันเมื่อปีก่อน คงเป้าปีหน้าที่ 12 บาท แนะนำซื้อ แจ้งจ่ายปันผลงวดครึ่งปีแรก หุ้นละ 0.11 บาท Yield 1.2% จะขึ้น XD 21 ส.ค. จ่ายเงิน 9 ก.ย.